Številka: 011-0003/2020

Datum: 29.09.2022

**OBČINSKI SVET**

**OBČINE PREVALJE**

**ODGOVORI NA POBUDE IN VPRAŠANJA**

**podana na 27. redni seji Občinskega sveta Občine Prevalje dne 16.06.2022**

**Občinski svetnik Andrej Stermec je podal naslednje pobude:**

Pove, da se zaradi del na cesti skozi Prevalje sedaj zelo uporablja cesta Ob Meži, nekje so že pokrite table glede enosmernega prometa, v zgornjem delu pa to ni rešeno. Predlaga, da se pokrijejo še te table oziroma se naredi dodatna signalizacija, preden pride do kakšne nesreče.

***ODGOVOR: Župan na seji odgovori, da kar se tiče ceste Ob Meži, sta bila s tajnikom prejšnji teden na sestanku v Ljubljani, kjer so bili prisotni najvišji iz Direkcije RS kot investitorji, vodje gradbišča s strani podjetja VOC ni bilo. Krivec za to je izključno VOC, tudi sami to priznavajo. Lani, ko so podpisali pogodbo, so natančno vedeli, da je rok za dokončanje del 8.8.2022. Obljubili so, bo cesta zaključena do konca leta. Krivda se s strani občanov vali na občino, na zaposlene, na občinski svet, največ na župana. Na sestanku sta s tajnikom izpostavila vse zahteve, penale, plačila…dnevno smo v stikih, ustreznega odziva ni bilo. Če bi izvedli protestno zaporo, bi naredili škodo samo sebi, krajanom ob cesti in vsem voznikom, ki se s težavo prebijajo skozi Prevalje. Gre za državno cesto, izvajalca je izbral DRSI, prijavil pa se je samo VOC. Glede problematike ceste ob Meži je Svet za preventivo in vzgojo v cestnem prometu Občine Prevalje 22.9.2022 obravnaval težave zaradi bistveno povečanega prometa na cesti Ob Meži. Predlagali so, da se namesti na križišču pred Leškim mostom namesti prometni znak prepovedano za tovorna vozila, z dopolnilno tablo »razen za dostavo«. Omejitev je predlagana do mosta čez Mežo do križišča s cesto proti »Flajmižu«. Občina pse strinja s predlogom SVCP.***

Pove, da so letos začeli PGD Prevalje zaračunavati vodo, ki jo vozijo ven. Plačati so morali 80 m3 vode. Vse je vezano na kanalščino. Bila je težava, ko so spuščale cevi in so se morali ventili in števec menjati, kar so plačali sami.

***ODGOVOR: Na podlagi sklepa Odbora za komunalne zadeve in varstvo okolja je bila zadeva urejena.***

Poda pobudo, in sicer, da okoliški kmetje, ki nimajo smetnjakov in smeti odlagajo v vrečke, prosijo, da se uredi en zaboj oz. ograja, da živali ne morejo zraven.

***ODGOVOR KOCERODA: Način odvoza odpadkov iz celotnega območja občine omogoča, da povzročitelji zbirajo odpadke v posodah, saj se odvoz izvaja s smetarskim vozilom (prej s poltovornjakom). Kjer imajo povzročitelji možnost, da na prevzemno mesto, kamor so do sedaj predajali vrečke z logotipom, postavijo ali na dan odvoza dostavljajo zabojnike za odpadke, jim lahko le-te dostavimo, potem pa mesečno plačujejo najemnino za zabojnik in sicer za 120 l zabojnik 0,45€/mesec in za 240 l zabojnik 0,51 €/mesec. Za območja, kjer bi vrečke z logotipom v skupni zabojnik predajalo več povzročiteljev, nam pošljite predlog lokacij in naslove povzročiteljev, ki bi zabojnik koristili. Prav tako se v tem primeru plačuje najemnina za skupni zabojnik in sicer 0,28 €/osebo/mesec. V tem primeru morajo povzročitelji urediti prostor za postavitev skupnih kontejnerjev (soglasje lastnika zemljišča, izvedba utrjene podlage za postavitev zabojnikov).***

**Občinski svetnik Bogdan Pupavac je podal naslednjo vprašanje:**

Pove, da preden se je gradil nov blok zraven NLB, je opozarjal na težave stanovalcev na naslovu Trg 3a, 3b in 3c, ker poplavlja in je striktno prosil, da se kanalizacija spelje drugam. Sedaj so speljali v isto cev še ta nov blok. Pred 2 urama je spet poplavilo klet. Zahteva pisno dokazilo, kdo je podpisnik, da se lahko novi blok priklopi na isto kanalizacijsko cev.

***ODGOVOR:*** ***Podjetje JKP Log d.o.o. je pregledalo kanalizacijo na tem območju in jo posnelo s specialno kamero ter ugotovilo nekaj poškodb na sami kanalizaciji, ki pa bistveno ne bi smele vplivati na tok kanalizacije. Od Trga 8 potekata za Trgom 3a, 3b, 3c in 3d do ceste Ob Meži skoraj v celoti dve vzporedni kanalizacijski veji fi400, ki bi za odvod odpadnih vod morali zadoščati, saj področje, ki ga odvajata, ni tako veliko. Zaradi potrebe po jasnem strokovnem odgovoru,kako rešiti zalivanje blokov, ki se po naši vednosti za TRG 3a in 3b dogaja že dolga leta, smo naročili strokovnjaka, ki se že ukvarja s problemom in bo podal predlog rešitve.***

**Občinski svetnik David Kavtičnik je podal naslednje vprašanje:**

Poda pobudo, ki jo je prejel s strani prevaljskih kegljačev, in sicer, da bi se v družbenem domu pogledalo garderobe in tuše, ki so dotrajani.

***ODGOVOR: Župan na seji odgovori, da je bilo vse komplet obnovljeno pred nekaj leti. Se bo vseeno pogledalo, ker se pripravlja celovita sanacija Družbenega doma. Pove še, da so bile v javnem stranišču potrgane cevi in pipe, kar kaže na vandalizem. Podobna težava je bila tudi s kolesi, saj so bili zavrženi in najdeni na različnih koncih Mežiške in tudi Dravske doline.***

**Občinski svetnik Ivan Backović je podal naslednje vprašanje:**

Zanima ga, kako je z izposojo koles, saj se vidi, kdo je tisti, ki je zadnji vzel kolo.

***ODGOVOR: Župan na seji odgovori, da je to urejeno, ampak občina nima možnosti kaznovati to osebo. Je pa problem v tem, ker Občina Ravne na Koroškem ni želela, da ljudje plačujejo za izposojo, če prekoračijo določen čas ali da se ob pridobitvi kartice plača kavcija, s katero se pokrijejo stroški popravila morebitnega namernega poškodovanja oz. vandalizma.***

**Občinska svetnica mag. Martina Ribič je podala naslednje vprašanje:**

Kdaj bodo izvedene meritve hrupa v Spodnjem kraju, ob cesti »Eurospin – Spar«?

***ODGOVOR: Posredujemo odgovor, ki smo ga prejeli s strani DRSI. V zvezi z izvedbo meritev hrupa na obravnavanem delu odseka ceste G2-112/1255 Poljana – Ravne vam sporočamo, da bo ocena obremenitve s hrupom izdelana v okviru naslednjega monitoringa hrupa. V zvezi s prihodnjim monitoringom hrupa vas obveščamo, da področje urejanja hrupa ob obstoječih cestah v RS predpisuje Uredba o mejnih vrednostih kazalcev hrupa v okolju (Ur. l. RS št. 43/18 in 59/19), ki skupaj z Uredbo o ocenjevanju in urejanju hrupa v okolju (Ur. l. RS št. 121/04 in 59/19) določa, da upravljavci virov hrupa izvajajo monitoring hrupa vsakih pet let. V monitoring bo vključen tudi obravnavan odsek. Izvedba monitoringa je predvidena v letu 2022 oz. 2023.***

**Občinski svetnik Aleksander Ristič je podal naslednjo pobudo:**

 Poda pobudo za novega koncesionarja, da bi prišli sčistiti pesek s ceste, ki ga nanašajo nalivi.

***ODGOVOR: Problem s peskom na cestišču je bil po posredovanju občine tudi rešen.***

 Tajnik občine:

 Danilo Vute, univ. dipl. politolog